[{"text_idx": "#000002", "text": "Casglodd staff ProMo-Cymru at ei gilydd fel ti\u0302m cyfan am y tro cyntaf ers cyn y pandemig i rannu syniadau, i dreulio amser yng nghwmni ei gilydd ac i ddychmygu\u2019r dyfodol."}, {"text_idx": "#000003", "text": "Caniataodd y digwyddiad dau ddiwrnod i staff ddod at ei gilydd yng Nglynebwy ac ym Mae Caerdydd yn fis Mai, gyda phwyslais ar yr elfen gymdeithasol ar o\u0302l blynyddoedd ar waha\u0302n."}, {"text_idx": "#000004", "text": "Cynhaliwyd y diwrnod cyntaf yn ein canolfan gymunedol a diwylliannol yng Nglynebwy, EVI (Institiwt Glynebwy). Achubodd ProMo yr adeilad hanesyddol rhag cael ei ddymchwel yn 2008."}, {"text_idx": "#000005", "text": "Mae llawer o waith wedi bod yn digwydd yn y cefndir tra bod EVI ar gau i\u2019r cyhoedd yn ystod Cofid. Diolch i gyllid Cronfa Adnewyddu Cymunedol y DU, bu llawer o ddatblygiad yn y ganolfan. Roedd staff ProMo wrth eu boddau yn cael cyfle i weld y ganolfan ar ei newydd wedd, yn parhau i arloesi 173 mlynedd yn ddiweddarach."}, {"text_idx": "#000006", "text": "Treuliom y diwrnod yn chwilota adeilad EVI, rhannu syniadau, chwarae ProMonopoly a mwynhau amser cymdeithasol gyda phryd o fwyd o\u2019r ty\u0302 cyri drws nesaf, a chomedi\u0308wr lleol."}, {"text_idx": "#000010", "text": "Roedd staff yn teimlo\u2019n llawn egni ar o\u0302l cyfarfod eto wedi amser maith ar waha\u0302n, ac yn gwerthfawrogi\u2019r cyfle i gymdeithasu wrth gasglu syniadau a dychmygu dyfodol ProMo-Cymru."}, {"text_idx": "#000013", "text": "Am brofiad egni\u0308ol! Roedd gweld cyd-weithwyr eto, ac nid fel wynebau ar y sgrin yn unig, yn cryfhau ein perthynas fel cydweithwyr a ffrindiau. Roedd y sesiynau dychmygu yn llawn syniadau newydd a chreadigrwydd. Roedd yn wych i deimlo angerdd pawb tuag at eu gwaith ac at ei gilydd."}, {"text_idx": "#000014", "text": "Mae\u2019n deg i ddweud ein bod wedi cyrraedd nod y ddau ddiwrnod. Roedd staff yn teimlo\u2019n fwy cysylltiedig ac yn edrych ymlaen at weithio gyda\u2019i gilydd wrth fynd ymlaen, i wneud yn siw\u0302r fod pobl ifanc a chymunedau yn wybodus, yn gysylltiedig, ac yn cael eu clywed."}, {"text_idx": "#000015", "text": "Sign Up for ProMail ProMail is ProMo-Cymru\u2019s monthly newsletter on our projects, developments, services and training. It also sometimes features news from our partners and within the industry."}]